  Анжелика Тихонова корреспондент 18-тӥ шуркынмонэ Удмуртиын дунтэк юридик юрттэт сётон нунал ортчоз. Со ӟырдыт телефон линия амалэн радъяськоз, ивортӥз элькун кивалтэт бордын ужась Удмуртиысь миръясь судьяослэсь ужзэс радъянъя управление. Ужрад Нылпиослы эрикрадо юрттэт сётонъя огъяросси нуналлы тупатэмын луоз Со нуналэ элькунын улӥсьёс 10 часысен 13 часозь 8 (800)-30-18-441 телефон номеръя жингыртыны (дунтэк) но рос-прос юридик юрттэт басьтыны быгатозы. Ӧнерчиос таӵе ужпумъёсъя визь-кенеш сётозы: - нылпиосын семьяослы мерлыко юрттэт, нылпиослэсь, анай-атайтэк кылем пиналъёслэсь, сӧсыр пиналъёслэсь но анай-атаенызы кельтэм пиналъёслэсь тунсыкъёссэс но эрикрадъёссэс утён; - трос нылпиё, начар улӥсь но шуг югдуре сюрем семьяослы пособиос, льготаос но мер юрттэт юнматон; - алиментъёс юнматон но берыктытон; - нылпиослэсь улон интыя но ваньбуръя тунсыкъёссэс утён. Тегъёс: Мерлык Ижкар нылпиос Удмуртия юрттэт  